Unionin yleisen tuomioistuimen tuomio (kolmas jaosto) 27.6.2012 – YKK ym. vastaan komissio

(asia T-448/07)

Kilpailu – Kartellit tai muut yhteisjärjestelyt – Vetoketjujen ja muunlaisten kiinnittimien sekä kiinnityskoneiden markkinat – Päätös, jolla todetaan EY 81 artiklan rikkominen – Hinnankorotusten koordinointi, vähimmäishintojen sopiminen, asiakkaiden ja markkinoiden jakaminen sekä muiden liiketoimintaa koskevien tietojen vaihtaminen – Yhtenä kokonaisuutena pidettävä jatkettu kilpailusääntöjen rikkominen – Näyttö – Rikkomuksen luonne ja toimeenpano – Todellinen vaikutus – Yhteistyötiedonanto – Sakot – Enimmäismäärä – Ehkäisevä vaikutus – Yhdenvertainen kohtelu – Oikeasuhteisuus

1. Asian käsittely tuomioistuimessa – Asian selvittämistoimet – Todistajien kuuleminen – Unionin yleisen tuomioistuimen harkintavalta (Unionin yleisen tuomioistuimen työjärjestyksen 68 artikla) (ks. 43 ja 44 kohta)

2. Kilpailu – Hallinnollinen menettely – Komission päätös, jossa todetaan kilpailusääntöjen rikkominen – Kilpailusääntöjen rikkomiseen osallistuneiden muiden yritysten lausuntojen käyttäminen todisteina – Hyväksyttävyys – Sellaisten todisteiden todistusvoima, joita kartellin pääosallistujat esittävät vapaaehtoisesti erästä yritystä vastaan, jotta niihin sovellettaisiin yhteistyötiedonantoa (EY 81 artiklan 1 kohta; komission tiedonannot 96/C 207/04 ja 2002/C 45/03) (ks. 52–58 kohta)

3. Kilpailu – Hallinnollinen menettely – Komission päätös, jossa todetaan kilpailusääntöjen rikkominen – Todistuskeino – Vetoaminen joukkoon aihetodisteita – Yksittäin tarkastelluilta aihetodisteilta edellytettävä todistusvoima (EY 81 artiklan 1 kohta) (ks. 71, 80 ja 105 kohta)

4. Kartellit tai muut yhteisjärjestelyt – Yritysten väliset sopimukset – Käsite – Tulevaa markkinakäyttäytymistä koskeva yhteisymmärrys (EY 81 artiklan 1 kohta) (ks. 74, 75 ja 79 kohta)

5. Kartellit tai muut yhteisjärjestelyt – Yhdenmukaistettu menettelytapa – Käsite – Tietojen vaihtaminen osana kartellia tai muuta yhteistoimintajärjestelyä taikka sellaisen valmistelemiseksi (EY 81 artiklan 1 kohta) (ks. 76–79 kohta)

6. Kartellit tai muut yhteisjärjestelyt – Osallistuminen kokouksiin, joilla on kilpailunvastainen tarkoitus – Seikka, jonka perusteella voidaan päätellä, että yritys on osallistunut päätettyyn yritysten väliseen järjestelyyn, jos se ei ole vastustanut kokouksessa tehtyjä päätöksiä – Julkinen irtisanoutuminen – Suppea tulkinta (EY 81 artiklan 1 kohta) (ks. 113–117 kohta)

7. Kilpailu – Sakot – Sakkojen määrä – Sakkojen suuruuden määrittämisperusteet – Rikkomiset, joita pidetään erittäin vakavina pelkästään luonteensa perustella – Niiden vaikutuksen tai maantieteellisen laajuuden määritteleminen ei ole tarpeellista (EY 81 artiklan 1 kohta; neuvoston asetuksen N:o 1/2003 23 artiklan 3 kohta; komission tiedonannon 98/C 9/03 1 A kohta) (ks. 123–126, 138, 139 ja 143 kohta)

8. Kilpailu – Sakot – Sakkojen määrä – Sakkojen suuruuden määrittämisperusteet – Rikkomisen vakavuus – Sen arvioiminen, mikä on tosiasiallinen mahdollisuus aiheuttaa vahinkoa kyseisillä markkinoilla – Kyseessä olevan yrityksen markkinaosuuksien merkityksellisyys (EY 81 artiklan 1 kohta; neuvoston asetuksen N:o 1/2003 23 artiklan 2 ja 3 kohta) (ks. 147 ja 148 kohta)

9. Kilpailu – Sakot – Sakkojen määrä – Sakkojen suuruuden määrittämisperusteet – Yhdenvertaisen kohtelun periaatteet – Komission päätöskäytäntö – Viitteellinen luonne (EY 81 artiklan 1 kohta; neuvoston asetuksen N:o 1/2003 23 artiklan 2 ja 3 kohta) (ks. 149–151 kohta)

10. Kilpailu – Sakot – Sakkojen määrä – Sakkojen suuruuden määrittämisperusteet – Sakkojen määräämättä jättäminen tai alentaminen vastikkeena syytetyn yrityksen yhteistyöstä – On välttämätöntä, että menettely on helpottanut komission suorittamaa rikkomisen toteamista – Komission harkintavalta – Tuomioistuinvalvonta – Rajat (EY 81 artiklan 1 kohta; neuvoston asetuksen N:o 1/2003 23 artiklan 2 ja 3 kohta; komissio tiedonanto 96/C 207/04) (ks. 170–172 kohta)

11. Kilpailu – Sakot – Sakkojen määrä – Sakkojen suuruuden määrittämisperusteet – Enimmäismäärän laskeminen – Huomioon otettava liikevaihto – Kaikkien yrityksenä toimivan taloudellisen yksikön muodostavien yhtiöiden yhteenlaskettu liikevaihto (EY 81 artiklan 1 kohta; neuvoston asetuksen N:o 1/2003 23 artiklan 2 kohta) (ks. 192 ja 193 kohta)

Aihe

[EY] 81 artiklan soveltamismenettelystä 19.9.2007 tehdyn komission päätöksen K (2007) 4257 lopullinen (asia COMP/39.168 – PO/Kova lyhyttavara: kiinnittimet) kumoaminen kantajia koskevilta osin ja toissijaisesti kantajille mainitussa päätöksessä määrätyn sakon kumoaminen tai sen määrän alentaminen

Ratkaisu

1) Kanne hylätään.